24.2.2022 г.
BG
Официален вестник на Европейския съюз
L 45/1469 КОМИСИЯ ПИЛОТНИ ПРОЕКТИ
ГЛАВА PP 07 — ИНВЕСТИРАНЕ В ХОРАТА, СОЦИАЛНОТО СБЛИЖАВАНЕ И ЦЕННОСТИТЕ (продължение) PP 07 22
(продължение)
PP 07 22 01
(продължение) Забележки
Културното наследство на Европа в цялото му многообразие осигурява огромни многобройни ценности за европейските граждани и техните общности и жизнена среда както в градските, така и в селските райони.
В това си качество то е изключително важно за бъдещето на Европа.
То е мост между нашето минало, настояще и бъдеще и свързва хората, включително младите хора, през границите, културите и поколенията и засилва чувството ни на гордост и принадлежност (както на местно, така и на европейско равнище).
То също така насърчава социалното сближаване и приобщаване и допринася за устойчивото развитие, особено като играе ключова роля в действията в областта на климата, както и в екологичната и цифровата трансформация на нашия начин на живот.
Успешната Европейска година на културното наследство през 2018 г. с безпрецедентното мобилизиране на участници в областта на културното наследство – както публични, така и частни – на всички равнища и на целия континент, включително в държавите кандидатки, ясно показа потенциала на културното наследство за повишаване на осведомеността на гражданите и ангажираността им с европейския проект въз основа на споделената история и ценности, особено сред по-младите поколения.
Целта на пилотния проект е да се запази и продължи постигнатото по време на Европейската година на културното наследство през 2018 г. чрез подкрепа за създаването на Център на европейското наследство като автономна платформа за популяризиране и знания, обединяваща всички заинтересовани страни в областта на културното наследство.
Той ще работи под егидата на експертната група по културното наследство на Комисията с цел гарантиране на последователност и съгласуваност на дейността с Комисията (ГД „Образование и култура“) в полза на непрекъснатия и засилен диалог и действия на всички институции и заинтересовани страни на Съюза.
Той също така ще се стреми да засили ангажираността на гражданите (особено на младото поколение) с културното наследство на Европа.
Това ще бъде постигнато чрез включване на младите хора във всички дейности на платформата.
Заинтересованите страни в областта на културното наследство са многобройни и разнообразни, но все още фрагментирани и следователно е необходима повече координация.
Един постоянен и активен център би бил от огромна полза за всички, насърчавайки непрестанно и по един гъвкав и икономически ефективен начин полезни взаимодействия между различни проекти (много от които финансирани по програми на Съюза), различни програми на политиките на Съюза с пряко или косвено въздействие върху културното наследство и различни, свързани с културното наследство инициативи и най-добри практики, разработени от заинтересованите страни в областта на културното наследство на всички равнища на управление (местно, регионално, национално, европейско и международно).
Такъв един „Център на европейското наследство“ ще служи на интересите и да отразява предизвикващите загриженост аспекти на цялата „екосистема на културното наследство“, като обхваща материалното, нематериалното и цифровото културно наследство, създавайки също така полезни взаимодействия с други съответни области на политиките, като околната среда, действията в областта на климата, развитието на градските и селските райони, научноизследователската дейност, иновациите, образованието, както и външните отношения.
Основната цел на подобна платформа ще бъде да се обединят гласове, сили и ресурси – както публични, така и частни – в полза на цялостен и интегриран подход към политиките в областта на културното наследство на всички равнища, особено на равнището на Съюза, и да се гарантира, че всички съответни политики и приоритети на Съюза и на национално равнище надлежно включват измерение, свързано с културното наследство.
При осъществяването на тази цел ще се зачитат междусекторни приоритети като: — Приобщаване, многообразие и равенство, по-специално чрез насочване на действията към младите хора чрез комуникационни кампании, проекти за ангажиране и овластяване, както и възможности за обучение; — Екологична трансформация и борба с изменението на климата, по-специално чрез мобилизиране на заинтересованите страни в областта на културното наследство за решаване на най-неотложния въпрос за изменението на климата и културното наследство, както като заплаха за културното наследство, така и като възможност за разработване на мерки за адаптиране и смекчаване на въздействието.